**LĪGUMS**par žalūziju izgatavošanu, piegādi un uzstādīšanu
Daugavpils pilsētas izglītības iestāžu vajadzībām

Daugavpilī, 2016.gada 15.augustā

**Daugavpils pilsētas Izglītības pārvalde**, reģ.Nr. 90009737220, juridiskā adrese: Saules iela 7, Daugavpils, (turpmāk – Pasūtītājs), vadītājas **Marinas Isupovas** personā, kura rīkojas uz Nolikuma pamata, no vienas puses, un

**SIA “BS elite”,**  reģistrācijas numurs 41503070369, juridiskā adrese: Valkas iela 4C, Daugavpils, valdes locekles **Nataļjas Griškjanes** personā, kura rīkojas uz Statūtu pamata ar tiesībām pārstāvēt kapitālsabiedrību atsevišķi, (turpmāk – Piegādātājs), no otras puses, abas kopā/atsevišķi turpmāk Puses/Puse, pastāvot pilnīgai vienprātībai, bez viltus, maldiem un spaidiem,

ņemot vērā Daugavpils pilsētas domes Iepirkuma komisijas 2016.gada 11.augusta lēmumu iepirkumā „Žalūziju izgatavošana, piegāde un uzstādīšana Daugavpils pilsētas izglītības iestāžu vajadzībām”, DPD 2016/134, noslēdza šāda satura līgumu:

**I. Līguma priekšmets**

1. Pasūtītājs uzdod, bet Piegādātājs apņemas izgatavot, piegādāt un uzstādīt **žalūzijas** **līguma pielikumā noteiktajām izglītības iestādēm** (turpmāk – Žalūzijas) atbilstoši Piegādātāja konkursam iesniegtajam tehniskajam piedāvājumam un tāmei, kas ir šī Līguma neatņemamas sastāvdaļas (turpmāk arī Pasūtījums).
2. Piegādātājs piegādā un uzstāda Žalūzijas līguma pielikumā noteiktajās adresēs.
3. Piegādātājs apņemas izpildīt Pasūtījumu **mēneša laikā** no līguma spēkā stāšanās dienas.

**II. Piegādātāja pienākumi**

1. Piegādāt un uzstādīt Žalūzijas saskaņā ar Līgumu un pēc Žalūziju uzstādīšanas iesniegt Pasūtītājam parakstīšanai Pasūtījuma nodošanas – pieņemšanas aktu un apmaksas dokumentus.
2. Piegādāt Žalūzijas atbilstoši Līguma pielikumā norādītajam apjomam, kvalitātes prasībām un aprakstam.
3. Piegādāt un uzstādīt Žalūzijas Līguma 2.punktā noteiktajās adresēs Pasūtītāja atbildīgās personas norādītajās vietās. Transportēšanas un glabāšanas laikā Žalūzijām jābūt iepakotām, lai tās pasargātu no vizuālo defektu rašanās.
4. Saskaņot Žalūziju piegādes un uzstādīšanas laiku ar Līgumā norādīto Pasūtītāja atbildīgo personu ne vēlāk kā divas darba dienas pirms Žalūziju piegādes un uzstādīšanas.
5. Žalūziju uzstādīšanas laikā ievērot drošības tehnikas, ugunsdrošības, darba drošības, veselības un apkārtējās vides aizsardzības normatīvos aktus, kā arī citus Latvijas Republikā spēkā esošos normatīvos aktus, kā arī Pasūtītājaatbildīgā darbinieka norādījumus un uzņemties pilnu atbildību par Pasūtītājam un trešajām personām nodarītajiem zaudējumiem.
6. Nodrošināt, lai Žalūziju uzstādīšanas laikā netiktu bojāts Pasūtītājaīpašums.

**III. Pasūtītāja pienākumi**

1. Veikt samaksu par kvalitatīvi piegādātajām un uzstādītajām Žalūzijām saskaņā ar Līguma noteikumiem.
2. Līgumā noteiktajā kārtībā pieņemt Piegādātāja piegādātās un uzstādītās Žalūzijas un parakstīt Pasūtījuma nodošanas – pieņemšanas aktu un apmaksas dokumentus, ja piegādātās Žalūzijas un to kvalitāte atbilst Līguma specifikācijai.

**IV. Līguma summa un norēķinu kārtība**

1. Līguma summa ir **EUR 8319,24 (astoņi tūkstoši trīs simti deviņpadsmit *euro* un 24 centi)** bez pievienotās vērtības nodokļa (PVN), PVN 21% sastāda EUR 1 747,04 (viens tūkstotis septiņi simti četrdesmit septiņi *euro* un 04 centi), kopā ar PVN EUR 10 066,28 (desmit tūkstoši sešdesmit seši *euro* un 28 centi).
2. Pasūtītājs veic līguma summas samaksu **15 (piecpadsmit) dienu laikā** no kvalitatīvi izpildīta Pasūtījuma nodošanas – pieņemšanas akta parakstīšanas. Maksājums tiek izpildīts pamatojoties uz Piegādātāja izsniegtu rēķinu. Priekšapmaksa nav paredzēta.
3. Samaksu Pasūtītājs veic, pārskaitot līgumcenu Piegādātāja rēķinā norādītajā bankas norēķinu kontā. Par samaksas dienu uzskatāma diena, kurā Pasūtītājs veicis bankas pārskaitījumu.
4. Piegādātājs, sagatavojot rēķinu, iekļauj tajā informāciju ar pasūtījuma pilnu nosaukumu un numuru, kā arī Līguma numuru un noslēgšanas datumu. Ja Piegādātājs nav iekļāvis šajā Līguma punktā noteikto informāciju rēķinā, Pasūtītājs ir tiesības prasīt Piegādātājam veikt atbilstošas korekcijas rēķinā.

**V. Pasūtījuma pieņemšanas kārtība un pretenzijas**

1. Pēc Pasūtījuma pilnīgas izpildes, Piegādātājs divu dienu laikā iesniedz Pasūtītājamparakstītu Pasūtījuma nodošanas-pieņemšanas aktu un apmaksas dokumentus.
2. pasūtītājs piecu darba dienu laikā pēc Pasūtījuma nodošanas-pieņemšanas akta saņemšanas pārbauda uzstādīto Žalūziju atbilstību Līguma noteikumiem un pieņem Pasūtījumu, parakstot Pasūtījuma nodošanas-pieņemšanas aktu, vai iesniedz Piegādātājam motivētu atteikumu pieņemt izpildīto Pasūtījumu.
3. Pasūtītāja motivēta atteikuma gadījumā, Piegādātājs ar saviem spēkiem un par saviem līdzekļiem novērš trūkumus un defektus, ja tie radušies Piegādātāja vainas dēļ, veic trūkumu novēršanu. Pēc trūkumu novēršanas Piegādātājs atkārtoti iesniedz Pasūtītājam Pasūtījuma nodošanas-pieņemšanas aktu. Pasūtītājs atkārtotu Žalūziju pieņemšanu veic Līguma 17.punktā minētajā kārtībā.
4. Pasūtījuma izpildes diena ir diena, kad Žalūzijas ir uzstādītas un Piegādātājs iesniedzis Pasūtītājam nodošanas – pieņemšanas aktu, ja Pasūtītājs, pieņēmis Žalūzijas Līgumā noteiktajā kārtībā.
5. Žalūzijas pāriet Pasūtītāja īpašumā ar dienu, kad Piegādātājs tās ir piegādājis un uzstādījis, un Pasūtītājs veicis pilnu līgumcenas samaksu.

**VI. Garantija**

1. Piegādātājs garantē Žalūziju un montāžas kvalitāti **24 (divdesmit četru) mēnešu** laikā no Pasūtījuma nodošanas – pieņemšanas akta parakstīšanas dienas. Garantijas laikā Piegādātājs veic Žalūziju atsevišķu daļu nomaiņu vai bezmaksas remontu, ja bojājums nav radies Pasūtītāja vai trešo personu vainas dēļ.
2. Piegādātājs garantijas termiņa laikā veic jebkura veida defektu novēršanu par saviem līdzekļiem 10 (desmit) dienu laikā no Pasūtītāja rakstiskas pretenzijas saņemšanas dienas vai citā ar Pasūtītāju rakstiski saskaņotā termiņā. Par katra bojājuma konstatēšanas gadījumu Puses paraksta aktu.
3. Piegādātājs neatbild par iespējamiem Žalūzijas defektiem, kas radušies garantijas laikā Pasūtītāja vai trešo personu vainas dēļ.

**VII. Pušu atbildība**

1. Ja Piegādātājs nokavējis Līguma 3.punktā noteikto piegādes termiņu, Pasūtītājam ir tiesības pieprasīt Piegādātājam līgumsodu 0,3 % (nulle komats trīs procentu) apmērā par katru turpmāk nokavēto dienu no kopējās līgumcenas, bet ne vairāk kā 10% (desmit procentus) no kopējās līgumcenas.
2. Ja Pasūtītājs aprēķinājis Līguma 24.punktā noteikto līgumsodu, Pasūtītājam ir tiesības ieturēt līgumsodu no Piegādātājam maksājamās summas, rakstiski paziņojot par to Piegādātājam.
3. Ja Pasūtītājs nokavējis Līguma 13.punktā noteikto maksājumu termiņu, Piegādātājam ir tiesības pieprasīt Pasūtītājam samaksāt nokavējuma procentus 0,3% (nulle komats trīs procentu) apmērā no nokavētā maksājuma summas par katru nokavēto dienu, bet ne vairāk kā 10% (desmit procentus) no nokavētā maksājuma summas.
4. Puses ir atbildīgas par Līgumā noteikto saistību neizpildi, kā arī par zaudējumiem, ko tās Līguma izpildes gaitā savas vainas dēļ radījušas otrai Pusei.
5. Līgumsoda samaksa neatbrīvo Puses no Līguma izpildes pienākuma, tai skaitā neatbrīvo Piegādātāju no pienākuma novērst Žalūzijas neatbilstības un nepilnības.
6. Līgumsods netiek ieskaitīts zaudējumu atlīdzībā.

**VIII. Līguma darbības termiņš un izbeigšanas kārtība**

1. Līgums stājas spēkā **2016.gada 15.augustā** un darbojas līdz Līguma saistību izpildei.
2. Līgums var tikt grozīts, papildināts, pārtraukts vai tā termiņš pagarināts tikai pēc Pušu savstarpējās vienošanās, kas noformētas rakstveidā.
3. Pasūtītājs ir tiesīgs nekavējoties vienpusēji atkāpties no Līguma izpildes bez jebkādu zaudējumu atlīdzināšanas Piegādātājam, par Līguma izbeigšanu rakstiski paziņojot Piegādātājam, ja:
	1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
	2. ir uzsākta Piegādātāja maksātnespējas vai bankrota procedūra, vai tā darbība ir pārtraukta vai apturēta;
	3. Piegādātājs kavē Līguma izpildi vairāk par divām nedēļām.

**IX. Nepārvarama vara**

1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm vai Puses kopā nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, valsts varas, pārvaldes un pašvaldību pieņemtie ārējie normatīvie akti, kas tieši ietekmē Līguma izpildi.
2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.

**X. Noslēguma jautājumi**

1. Visi strīdi, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem. Jebkuri grozījumi Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
3. Pušu reorganizācijas gadījumā visas Līgumā noteiktās tiesības un saistības pāriet Pušu tiesību un saistību pārņēmējiem.
4. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
5. Visi paziņojumi Līguma sakarā izdarāmi uz Līguma rekvizītos norādītajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda Līguma numurs.
6. Līgums sastādīts uz 4 lapām ar pielikumiem uz 6 lapām, kopā uz 10 lapām, parakstīts divos identiskos eksemplāros, kuriem ir vienāds juridiskais spēks un no kuriem viens glabājas pie Pasūtītāja un otrs – pie Piegādātāja.

**XI. Pušu atbildīgās personas**

1. Par Līguma organizatorisko izpildi, kvalitātes uzraudzību pilnvarotā persona no Pasūtītāja puses:

|  |  |
| --- | --- |
| Vārds, uzvārds: | **Valērijs Losevs,** |
| Amats | Daugavpils pilsētas Izglītības pārvaldes Saimnieciskā nodrošinājuma nodaļas vadītājs, |
| Tālrunis: | 26575624, |
| E-pasta adrese: | valerijs.losevs@ip.daugavpils.lv.  |

44. Par Līguma organizatorisko izpildi, kvalitātes uzraudzību pilnvarotā persona no Piegādātāja puses:

|  |  |
| --- | --- |
| Vārds, uzvārds: | **Nataļja Griškjane** |
| Amats | valdes locekle |
| Tālrunis: | 26377637 |
| E-pasta adrese: | bselite@inbox.lv  |

Pielikumā:

1. Tehniskais piedāvājums uz 3 lp;

2. Tāme uz 3 lp.

**XII. Līdzēju rekvizīti**

|  |  |
| --- | --- |
| **Pasūtītājs:****Daugavpils pilsētas Izglītības pārvalde**reģ.Nr.90009737220Saules iela 7, Daugavpils, LV – 5401VadītājaM.Isupova\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **PIEGĀDĀTĀJS:****SIA “BS elite”**reģ.Nr.41503070369Valkas iela 4c, Daugavpils, LV - 5401Valdes locekleN.Griškjane \_\_\_\_\_\_\_\_\_\_\_\_\_\_\_\_\_\_\_\_\_ |